
У Г О В О Р

О НАБАВЦИ КАНЦЕЛАРИЈСКОГ МАТЕРИЈАЛА

Закључен у Врању, дана _________ године, између следећих уговорних страна:

1. Педагошки факултет у Врању Универзитета у Нишу са седиштем у Врању, Партизанска 14, ПИБ 102188151, матични број 06876617, који заступа декан, проф. др Драгана Станојевић, (у даљем тексту: Наручилац), и

2. __________________________из _______________, ул.________________________, бр.___  матични  број: _______________,  ПИБ: ______________, кога заступа директор ____________________, (у даљем тексту: Добављач).

Уговорне стране констатују:
· да је Наручилац, сагласно Закону о јавним набавкама, донео Одлуку о покретању поступка набавке на које се закон не примењује број 666 од 18.04.2023. године, за набавку канцеларијског материјала.
· да је  Понуђач  доставио  своју  понуду,  која  је  заведена  код  Наручиоца  под бројем         , дана 24.04.2023. године, која чини саставни део овог уговора;
· да  је  Наручилац донео Одлуку број ________ од 2023. године којом се понуђачу додељује Уговор.

ПРЕДМЕТ УГОВОРА
Члан 1.
Предмет овог уговора је набавка добра-Канцеларијски материјал за потребе Педагошког факултета у Врању Универзитета у Нишу.
Добављач је у обавези да испоручује канцеларијски материјал према  понуди  заведеној под бројем       од       2023. године, која чини  саставни   део овог уговора.

ВРЕДНОСТ УГОВОРА
Члан 2.
Уговорена цена из члана 1. овог уговора без пореза на додату вредност износи ________________________ динара.
Уговорена цена из члана 1. овог уговора са порезом на додату вредност износи _______________________ динара.
Под уговореном ценом сматра се цена франкo седиште Наручиоца у улици Партизанској бр. 14, Врање.

НАЧИН ПЛАЋАЊА
Члан 3.
Наручилац се обавезује да уговорене обавезе уплати према уредно испостављеној  фактури,  за  свако   појединачно   испоручено добро,   у   року   од ____ дана, од датума пријема фактуре у седиште Наручиоца, на рачун Добављача број ______________отворен  код _____________ банке.



РОК И МЕСТО ИСПОРУКЕ
Члан 4.
Рок испоруке канцеларијског материјала је ____ дана, од дана требовања добара у електронском формату.
Место испоруке је седиште Наручиоца у улици Партизанској бр. 14, Врање.

 НАЧИН СПРОВОЂЕЊА КОНТРОЛЕ И РЕКЛАМАЦИЈА 

Члан 5.
Квалитет испоручених добара мора у потпуности одговарати важећим стандардима квалитета, што се доказује одговарајућом декларацијом / доказима о испитивању квалитета производа.
Наручилац је овлашћен да врши и додатно испитивање квалитета робе и без претходне најаве, на месту пријема, са правом да узорке достави надлежном органу на испитивање. Узорак за испитивање ће се узимати  уз присуство представника Добављача. 
У случају када се утврди одступање од уговореног квалитета предметне набавке, односно неисправност узорка трошкови анализе падају на терет Добављача.
Евентуална рекламација од стране Наручиоца мора бити сачињен а у писаној форми и достављена  продавцу у року од 24 (словима: двадесетчетири) часа.
 Уколико испорука не задовољи квалитет, Добављач је у обавези да је замени робом одговарајућег квалитета најкасније сутрадан.

РЕАЛИЗАЦИЈА УГОВОРА

Члан 6.
Лице које врши надзор над испоруком и праћењем извршења уговора предметних добара биће одређено актом Наручиоца, а на страни Добављача то лице је _________________________.

ТРАЈАЊЕ УГОВОРА

Члан 7.
Овај уговор производи правна дејства од дана потписивања овлашћених лица обе уговорне стране и закључује се на период важења од 12 месеци, односно до реализације целокупне набавке.
Средства за реализацију овог Уговора обезбеђена су Финансијским планом Наручиоца за 2023. годину са пласманом у 2023. години.
Плаћање доспелих обавеза насталих у 2023. години, вршиће се до висине одобрених апропријација за ту намену, а у складу са Финансијским планом.
За евентуалну реализацију уговора у 2024-ој години, реализација ће зависити од обезбеђења средстава у финансијском плану наручиоца за 2024. годину, у супротном Уговор престаје да важи, без накнаде штете због немогућности преузимања и плаћања обавеза од стране Наручиоца.

ИЗМЕНЕ И ДОПУНЕ УГОВОРА
Члан 8.
Наручилац може, након закључења Уговора о набавци добара повећати обим предмета набавке, с тим да се вредност уговора може повећати максимално до 5% од укупне вредности првобитно закљученог Уговора.
Члан 9.
Промена уговорених цена извршиће се уколико дође до промена индекса потрошачких цена у Републици Србији за више од 5% у текућем месецу у поређењу са истим месецом претходне године према званичним објављеним подацима Републичког завода за статистику.
Промена цене регулисаће се Анексом овог Уговора.
РАСКИД УГОВОРА

Члан 10.

У случају да уговорне стране не изврше своје обавезе на начин и у роковима утврђеним овим уговором, уговор се може једнострано раскинути.
У случају из става 1. овог члана, уговорна страна је дужна да о томе, писаним путем обавести другу уговорну страну, у року од 15 (петнаест) дана пре дана раскида уговора, уз навођење разлога за раскид уговора.
Уговорне стране могу споразумно раскинути уговор. Наведеним актом, уговорне стране ће регулисати међусобна права и обавезе доспеле до момента раскида уговора.

Ако Добављач не изврши предмет овог уговора у складу са свим уговорним обавезама, спецификацијом и својом понудом, дужан је да плати Наручиоцу казну од 0,2% од вредности уговора.

У случају из става 1. овог члана, Наручилац ће упутити захтев Добављачу да умањи износ фактуре, за износ уговорене казне дефинисане ставом 1. овог члана, уколико је услугу извршио делимично.
Добављач је дужан да одмах по наступању околности више силе, као и о престанку истих, о томе писмено обавести Наручиоца.

ПРЕЛАЗНЕ И ЗАВРШНЕ ОДРЕДБЕ
Члан 11.
Уговорне стране су сагласне да све евентуалне спорове који настану из овог уговора решавају споразумно, а уколико то није могуће, решаваће их надлежни суд у Врању.

Члан 12.
Овај уговор сачињен је у 4 (четири) истоветна примерка, од којих свака уговорна страна задржава по два примерка.



	ДОБАВЉАЧ
                        






      ______________________, директор
	НАРУЧИЛАЦ
Педагошки факултет у Врању Универзитета у Нишу





      Проф. др Драгана Станојевић, декан







